31992R1776
L 182/27
JURNALUL OFÍCIAL AL UNIUNII EUROPENE
REGULAMENTUL (CEE) NR. 1776/92 AL COMISIEI
din 30 iunie 1992
privind depozitarea produselor din cereale și orez în antrepozite vamale înainte de export
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2727/75 al Consiliului din 29 octombrie 1975 privind organizarea comună a piețelor în sectorul cerealelor (1), modificat ultima dată de Regulamentul (CEE) nr. 674/92 (2), în special articolul 16 alineatul (6),
având în vedere Regulamentul (CEE) nr. 1418/76 al Consiliului din 21 iunie 1976 privind organizarea comună a piețelor în sectorul orezului (3), modificat ultima dată de Regulamentul (CEE) nr. 674/92, în special articolul 17,
având în vedere Regulamentul (CEE) nr. 2503/88 al Consiliului din 25 iulie 1988 privind antrepozitele vamale (4), în special articolul 18,
întrucât, pentru produsele aflate în antrepozitele vamale, manevrele se limitează la anumite operațiuni standard enumerate în articolul 28 alineatul (4) din Regulamentul Comisiei (CEE) nr. 3665/87 (5); întrucât toate celelalte manevre permise trebuie autorizate în mod expres pentru fiecare sector în parte;
întrucât, pentru a se permite o utilizare mai eficientă a capacităților de depozitare existente, pentru anumite produse din sectorul cerealelor și al orezului, depozitarea a mai mult de un lot în același siloz sau depozit ar trebui permisă dacă loturile se încadrează în totalitate în același subcapitol al Nomenclaturii Restituirilor;
întrucât, pentru ca cerealele de intervenție să poată fi identificate cu ușurință, nu ar trebui permisă depozitarea lor împreună cu cereale ale Comunității care provin de pe piața liberă;
întrucât măsurile prevăzute în prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Produsele enumerate în articolul 1 literele (a), (b) și (c) din Regulamentul (CEE) nr. 2727/75, produsele aferente codurilor NC 1102 și 1107 și produsele enumerate la articolul 1 litera (a) din Regulamentul (CEE) nr. 1418/76, care sunt depozitate în vrac conform regimului de antredepozit vamal sau în zonele libere în scopul plății în avans a restituirii conform Regulamentului Consiliului (CEE) nr. 565/80 (6), în plus față de operațiunile enumerate în articolul 28 alineatul (4) din Regulamentul (CEE) nr. 3665/87, pot fi depozitate în același depozit împreună cu alte produse care se încadrează în același subcapitol al Nomenclaturii Restituirilor și care prezintă aceleași caracteristici tehnice care îndeplinesc și cerințele de acordare a restituirii la export și sunt reglementate de Regulamentul (CEE) nr. 3665/87 sau Regulamentul (CEE) nr. 565/80.
Cu toate acestea, produsele de intervenție pot fi depozitate doar împreună cu alte produse de intervenție.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Se aplică de la 1 iulie 1992.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 iunie 1992.